登蒲州石磯望橫江口潭島深逈斜對香零山
作者：柳宗元
朝代：唐

paragraphs: 隱憂倦永夜，凌霧臨江津。
猿鳴稍已疎，登石娛清淪。
日出洲渚靜，澄明皛無垠。
浮暉翻高禽，沈景照文鱗。
雙江匯西奔，詭怪潛坤珍。
孤山乃北峙，森爽棲靈神。
洄潭或動容，島嶼疑搖振。
陶埴茲擇土，蒲魚相與鄰。
信美非所安，羈心屢逡巡。
糺結良可解，紆鬱亦已伸。
高歌返故室，自誷非所欣。